OpenLLM-France/wikimedia huggingface dataset:
# Fulvio Giulio della Corgna

Fulvio Giulio della Corgna (Perusa, capital d'Úmbria, Itàlia, llavors als Estats Pontificis, 19 de novembre de 1517 - Roma, 2 de març de 1583) va ser un cardenal italià del segle xvi. Era nebot del papa Juli III i renebot del cardenal Antonio Maria Ciocchi del Monte (1511). Della Corgna era membre de l'orde de Sant Joan de Jerusalem.

## Biografia

Della Corgna va entrar a la cort del seu oncle el cardenal Giovanni Maria Ciocchi del Monte, el futur papa Juli III. És elegit bisbe de Perusa i governador de Norcia i Montan l'any 1550.
Fulvio Giulio della Corgna va ser fet cardenalpel papa Juli III en el Consistori papal del 20 de novembre de 1551. El cardenal della Corgna va ser nomenat administrador apostòlic de Spoleto l'any 1553 i és legat apostòlic a Ascoli Piceno i Rieti. Della Corgna va ser detingut pel papa Pau IV i empresonat al Castell de Sant'Angelo l'any 1556, perquè va informar el seu germà Ascanio, que tenia contactes amb agents del rei Felip II de Castella, d'una detenció. Va ser alliberat ràpidament i della Corgna va ser nomenat governador de Città della Pieve l'any 1560 i Camarlenc del Col·legi Cardenalici l'any 1561-1562. L'any 1580 va ser nomenat sots-degà del Col·legi dels cardenals.
Della Corgna participa als dos conclaves de 1555 (elecció de Marcel II i Pau IV) i als conclaves de 1559 (elecció de Pius IV), de 1565-1566 (elecció de Pius V) i de 1572 (elecció de Gregori XIII).

## Referències

* 1 2 3 «DELLA CORNIA, Fulvio in "Dizionario Biografico"» (en italià). [Consulta: 31 maig 2020].
* 1 2 «The Cardinals of the Holy Roman Church - Biographical Dictionary - Consistory of November 20, 1551». [Consulta: 31 maig 2020].
* 1 2 «Fulvio Giulio Cardinal della Corgna [Catholic-Hierarchy]». [Consulta: 31 maig 2020].
# Fagus orientalis

Fagus orientalis, el faig oriental, és un arbre caducifoli dins la família Fagaceae. És una planta nativa d'Euràsia, a d'Europa oriental i Àsia occidental.
Pot arribar a fer 45 m. El seu hàbitat està restringit a les muntanyes entre els 500 i els 2100 m d'altitud.
A la zona de Strandja, però, pel seu microclima viu a 200-300 m d'altitud on foma boscos de Fagus orientalis−Rhododendron ponticum.
Hi ha híbrids amb Fagus sylvatica que s'anomenen Fagus × taurica.

## Referències

* Oriental beech on Floridata
* Fagus orientalis, Plants for a Future
# Nacional Rubí

El Nacional Rubí fou un prototipus d'automòbil creat per Joan Aymerich a Barcelona el 1935. Aymerich, anys a venir fundador d'AFA, creà el cotxe al seu garatge-taller i en va intentar la producció en sèrie, tot i que diversos factors varen fer fracassar el seu projecte. Amb l'esclat de la guerra civil espanyola, Nacional Rubí desaparegué definitivament.
L'únic model produït per l'empresa, anomenat 3CV, fou en el seu moment l'automòbil més petit del mercat espanyol (hi cabia només una persona), motiu pel qual apareix sovint documentat com a microcotxe tot i tractar-se d'un autèntic automòbil. El 3CV equipava un motor de quatre temps i quatre cilindres, amb 484 cc de cilindrada (52 x 57 mm).

## Referències

* ↑ «Nacional Rubí» (en castellà). losorigenes.net, 2007. [Consulta: 24 març 2016].
* ↑ «NACIONAL RUBI - (1.935)» (en castellà). autopasion18.com. [Consulta: 24 març 2013].
* ↑ «NACIONAL RUBÍ, Barcelona» (en castellà). grupo7.com. [Consulta: 24 març 2013].
# System beat

System Beat és un col·lectiu de música electrònica format el 2015 a Catalunya. Es constitueix l'octubre de 2015, i inicia una fase de producció i experimentació que s'allarga fins al setembre del 2017, quan presenten el seu primer senzill Una Altra Dimensió. El novembre del mateix any publiquen el seu segon senzill Caminem. El març del 2017 inicien la seva primera gira que els portarà per Catalunya, Euskal Herria i França.

## Discografia
### Senzills

* Una Altra Dimensió (feat. Sílvia Farrés), La Atlàntida Studio, 2016
* Caminem, La Atlàntida Studio, 2016

## Referències

* ↑ «El Maresme lliure i tropical en tres concerts». Enderrock, 15-03-2017.
* ↑ «System Beat, la nova revolució de l'electrònica a Mataró». M1TV.
* ↑ Planagumà, Guillem «System Beat “Volem fer que alguns sectors que mai es pensaven que ho farien, escoltin música electrònica”». La Tornada, 25-12-2016. Arxivat de l'original el 2017-12-01 [Consulta: 29 novembre 2017]. Arxivat 2017-12-01 a Wayback Machine.
* ↑ Gómez, Marta «"Volem que el directe sigui espectacular"». El Tot Mataró i Maresme, 10-11-2016.
* ↑ «Estricalla + Niña Coyote eta Chico Tornado + System Beat». Musika Zuzenean, 01-10-2017. Arxivat de l'original el 2017-12-01 [Consulta: 30 novembre 2017]. Arxivat 2017-12-01 a Wayback Machine.

## Enllaços externs

* Pàgina oficial de System Beat Arxivat 2017-12-01 a Wayback Machine.
* "System Beat". Viasona.
# Emmerichita

L'emmerichita és un mineral de la classe dels silicats que pertany al grup de la lamprofil·lita. Va ser anomenada en honor de Franz-Josef Emmerich, mineralogista aficionat alemany, per les seves contribucions a la mineralogia d'Eifel.

## Característiques

L'emmerichita és un element químic de fórmula química Ba₂Ti₂Na₃Fe$^{3+}$(Si₂O₇)₂O₂F₂. Cristal·litza en el sistema monoclínic. És el membre amb titani i Fe$^{3+}$ dominants del grup de la lamprofil·lita.

## Jaciments

L'emmerichita va ser descoberta a Rother Kopf, a Roth (Eifel, Renània-Palatinat, Alemanya). També ha estat descrita en un altre indret d'Eifel.

## Referències

* 1 2 3 4 «Emmerichite» (en anglès). Mindat. [Consulta: 7 novembre 2015].
# Aulon (Alta Garona)

Aulon és un municipi gascó, del Comenge, situat al departament de l'Alta Garona i a la regió d'Occitània.
# Campionats del món de ciclocròs de 1991

Els Campionats del món de ciclocròs de 1991 foren la 42a edició dels mundials de la modalitat de ciclocròs i es disputaren el 2 i 3 de febrer de 1991 a Gieten, Aa en Hunze, Drenthe, Països Baixos. Foren tres les proves disputades.

## Resultats

| Prova | Or | Plata | Bronze |
| Cursa elit | Radomir Simunek | Adrie van der Poel | Bruno Lebras |
| Cursa amateur | Thomas Frischknecht | Henrik Djernis | Daniele Pontoni |
| Cursa júnior | Ondřej Lukes | Jiří Pospíšil | Dariusz Gil |

## Classificacions
### Classificació de la prova elit

| Pos. | Ciclista | País | Temps |
| | Radomír Šimůnek | Txecoslovàquia | 1 h 03 min 14 s |
| | Adrie van der Poel | Països Baixos | + 0:00 |
| | Bruno Lebras | França | + 0:06 |
| 4 | Henk Baars | Països Baixos | + 0:24 |
| 5 | Wim Lambrechts | Bèlgica | + 0:28 |
| 6 | Frank van Bakel | Països Baixos | + 0:34 |
| 7 | Roger Honegger | Suïssa | + 0:37 |
| 8 | Martin Hendriks | Països Baixos | + 0:46 |
| 9 | Dominique Arnould | França | + 1:06 |
| 10 | Christophe Lavainne | França | + 1:40 |

### Classificació de la prova amateur

| Pos. | Ciclista | País | Temps |
| | Thomas Frischknecht | Suïssa | 50 min 19 s |
| | Henrik Djernis | Dinamarca | + 0:23 |
| | Daniele Pontoni | Itàlia | + 0:24 |
| 4 | Marcel Gerritsen | Països Baixos | + 0:26 |
| 5 | Edward Kuyper | Països Baixos | + 0:31 |
| 6 | Timo Berner | Alemanya | + 0:32 |
| 7 | Rudy Thielemans | Bèlgica | + 0:44 |
| 8 | Beat Wabel | Suïssa | + 0:45 |
| 9 | Radovan Fořt | Txecoslovàquia | + 0:54 |
| 10 | Pavel Elsnic | Txecoslovàquia | + 0:59 |

### Classificació de la prova júnior

| Pos. | Ciclista | País | Temps |
| | Ondřej Lukeš | Txecoslovàquia | 45 min 47 s |
| | Jiří Pospíšil | Txecoslovàquia | + 0:00 |
| | Dariusz Gil | Polònia | + 0:00 |
| 4 | Václav Metlička | Txecoslovàquia | + 0:01 |
| 5 | Jan Ullrich | Alemanya | + 0:01 |
| 6 | Jan Faltýnek | Txecoslovàquia | + 0:04 |
| 7 | Marcel Vrogten | Països Baixos | + 0:21 |
| 8 | Tomasz Bukowski | Polònia | + 0:36 |
| 9 | Roman Jordens | Alemanya | + 0:45 |
| 10 | Patrick Flamm | Alemanya | + 0:48 |

## Medaller

| Pos. | País | Or | Plata | Bronze | Total |
| 1 | Txecoslovàquia | 2 | 1 | 0 | 3 |
| 2 | Suïssa | 1 | 0 | 0 | 1 |
| 3 | Dinamarca | 0 | 1 | 0 | 1 |
| 3 | Països Baixos | 0 | 1 | 0 | 1 |
| 5 | França | 0 | 0 | 1 | 1 |
| 5 | Polònia | 0 | 0 | 1 | 1 |
| 5 | Itàlia | 0 | 0 | 1 | 1 |

## Referències

* Web de l'UCI
* Resultats a les-sports.info
# Dhaka (desambiguació)

«Dacca o Dhaka» té aquests significats:
* Dhaka o Dacca, ciutat i capital de Bangladesh.
* Districte de Dacca, divisió administrativa de Bangladesh.
* Divisió de Dacca, entitat administrativa de Bangladesh amb capital a la ciutat de Dacca.
* Dhaka (zamindari), estat tributari protegit del tipus zamindari, amb terres a diverses parts de l'actual Bangladesh.

## Vegeu també

* Dakka
# George Henry Hamilton Tate

    Aquest autor és citat en taxonomia animal amb el nom «Tate».
George Henry Hamilton Tate (30 d'abril del 1894 - 24 de desembre del 1953) fou un botànic i zoòleg estatunidenc nascut a Anglaterra. Treballà com a especialista en mamífers pel Museu Americà d'Història Natural de Nova York.

## Biografia

Era germà de Geoffrey Tate.
El 1912 emigrà d'Anglaterra a Nova York amb la seva família. Del 1912 al 1914 treballà com a telegrafista a Long Island. Després s'uní a l'exèrcit britànic per a lluitar a la Primera Guerra Mundial. Al final de la guerra, estudià a l'Imperial College London de Londres sense obtenir un títol. Després tornà als EUA i es convertí en assistent de camp en mastologia al Museu Americà d'Història Natural. El 1927 completà el seu Bachelor of Science per la Universitat de Colúmbia a Manhattan i es convertí en ciutadà dels Estats Units.
El setembre del 1927, patrocinat pel Museu Americà d'Història Natural, inicià la cerca de Paul Redfern, l'aviador perdut.
Durant la seva vida escrigué diversos llibres sobre temes com els de Sud-amèrica Marmosa (opòssums) i mamífers del Pacífic i l'Àsia oriental.

## Selecció de publicacions

* 1930. Notes on the Mount Roraima Region. Reimprès d'Am. Geographical Soc. 16 p.
* 1933. A systematic revision of the marsupial genus Marmosa
* 1935. The taxonomy of the genera of neotropical hystricoid rodents
* 1937. Some marsupials of New Guinea and Celebes
* 1941. Review of Myotis of Eurasia. Bull. 78.
* 1943, amb Thomas Donald Carter (1893-?) Animals of the Pacific world
* 1944. A List of the Mammals of the Japanese War Area. 3 v.
* 1945. Mammals of the Pacific World
* 1947. Mammals of Eastern Asia. 366 p.
* 1948. Studies in the Peramelidae (Marsupialia)
* 1951. The Rodents of Australia and New Guinea. 244 p.
* 1953. Summary of the 1948 Cape York (Australia) Expedition

## Referències

* 1 2 «George Henry Hamilton Tate chronology». Universitat de Kentucky Occidental. Arxivat de l'original el 2009-10-15. [Consulta: 29 desembre 2013].
* ↑ «Geoffrey Tate, Ex Museum Aide. Zoologist and Explorer Dies. On Many Expeditions» (en anglès). New York Times, 22-07-1964 [Consulta: 29 desembre 2013]. «[He] accompanied his brother, the late Dr. George H. H. Tate, a mammalogist, on a ... died in 1953, he was curator of mammals of the American Museum of Natural History. ...»
* ↑ «Explorer In Brazil To Seek Paul Redfern. Backer of Expedition Cables Tate to Use Native Runners in Hunt for Georgian Flier» (en anglès). New York Times, 11-09-1927 [Consulta: 29 desembre 2013]. «G.H.H. Tate, head of an expedition to the high plateau region of Mount Roraima in South America, was directed yesterday by cable to search for Paul Redfern, the missing aviator who set out from Brunswick, Ga., to fly to Brazil, it was announced yesterday by the American Museum of Natural History.»

## Enllaços externs

* Biografia Arxivat 2009-10-15 a Wayback Machine.
# Font del Rial

La Font del Rial és una font del terme municipal de Senterada, al Pallars Jussà, dins del territori del poble de Cadolla.
Està situada a 1.260 m alt., al sud de Cadolla i al sud-oest de Naens. Situada al nord del Bosc de Cérvoles, a llevant de Colldeberri i al sud-est de la Borda de Gassol.

## Enllaços externs

* Institut Cartogràfic de Catalunya
# Musik i mörker

Musik i mörker és una pel·lícula sueca dirigida per Ingmar Bergman, estrenada el 1948 i amb guió adaptat a partir de una novel·la escrita per Dagmar Edqvist.

## Argument

Bengt Vyldeke (Birger Malmsten) és un soldat que perd la vista durant un exercici militar. De tornada a la vida social, aconsegueix que el contractin per tocar el piano en un restaurant. Gràcies a la música i a la jove Ingrid (Mai Zetterling) es reintegrarà a la societat i trobarà la felicitat.

## Repartiment

* Birger Malmsten: Bengt Vyldeke
* Mai Zetterling: Ingrid
* Rune Andréasson: Evert
* Ulla Andreasson: Sylvia
* Gunnar Björnstrand: Klasson
* Hilda Borgström: Lovisa
* Britta Brunius: una dona
* Åke Claesson: Augustin Schröder
* Bengt Eklund: Ebbe

## Referències

* 1 2 «Kino Digital : films suédois inédits en France (années 1940)» (en francès). Kino Digital. [Consulta: 12 juny 2023].
# Barkhàtovo (Krasnoiarsk)

* Per a altres significats, vegeu «Barkhàtovo».
Barkhàtovo (en rus: Бархатово) és un poble del krai de Krasnoiarsk, a Rússia, que en el cens del 2010 tenia 1.513 habitants. Pertany al districte de Beriózovka.

## Referències

* ↑ «Brod». GeoNames. [Consulta: 14 gener 2014].
# Cal Prat de Vallmanya

Cal Prat és una masia de Vallmanya, del municipi de Pinós (Solsonès), inclosa a l'Inventari del Patrimoni Arquitectònic de Catalunya.

## Situació

Es troba a peu de la carretera de Calaf - Vallmanya - Salo, just on s'inicia el trencall que puja al nucli de Vallmanya, a la intersecció del barranc i la riera de Vallmanya.

## Descripció

Masia de planta totalment irregular, formada a còpia d'afegir cossos nous a la masia original (possiblement una masia de planta basilical, coberta a doble vessant). La major part dels afegits de la gran masia de Cal Prat de Vallmanya són del segle xx. L'obra més important de la casa data del 1953, tal com ho acredita la inscripció amb les inicials J.B. i l'any a la façana del migdia.

## Història

La masia de Can Prat és una de les més grans del terme de Vallmanya i també de tot el municipi; és avui dia una gran empresa agrària.
L'antiguitat de la casa és manifesta per la pervivència de la seva capella de Sant Miquel, un exemplar romànic.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* 1 2 3 «Cal Prat de Vallmanya». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 març 2015].
# Districte de Kagawa

El districte de Kagawa (香川郡, Kagawa-gun) és un districte localitzat al Sanuki Oriental (Tōsan) de la prefectura de Kagawa, a la regió i illa de Shikoku, Japó. El seu únic municipi és la vila de Naoshima, a l'illa homònima.

## Geografia

El districte de Kagawa es troba localitzat a la regió de Sanuki Oriental o Tōsan. Tot i que el seu territori actual és una illa al mig de la mar interior de Seto, en el passat també va tindre municipis a l'illa de Shikoku. El districte està integrat per només un únic municipi: la vila de Naoshima.

### Municipis

Districte de Kagawa (2020) :

## Història

El districte de Kagawa és un dels districtes més antics de la prefectura homònima i inclús la seua creació es remunta abans de l'existència d'aquesta, datant-se en l'any 701 dins de l'antiga província de Sanuki, predecessora de l'actual prefectura de Kagawa. El seu santuari principal, igual que l'ichinomiya de la província era el santuari de Tamura. Tot i això, l'existència oficial i legal del districte comença l'1 d'abril de 1889 sota la nova llei de municipis aprovada després de la restauració Meiji. La capital i seu del govern del districte era el poble de Ritsurin, actualment part de la ciutat de Takamatsu, la qual fou la capital del districte a l'etàpa feudal (pre 1889).

### Antics municipis

La següent és una llista dels antics municipis del districte amb enllaç als seus actuals municipis:
* Shionoe (塩江町) (1918-2005)
* Kagawa (香川町) (1955-2006)
* Kōnan (香南町) (1956-2006)
* Yasuhara-Kaminishi (安原上西村) (1890-1951)
* Yasuhara (安原村) (1890-1956)
* Ichinomiya (一宮村) (1890-1956)
* Enza (円座村) (1890-1956)
* Shimo-Kasai (下笠居村) (1890-1956)
* Ritsurin (栗林村) (1890-1921)
* Tsurū (弦打村) (1890-1956)
* Kōzai (香西町) (1915-1956)
* Sagita (鷺田村) (1890-1940)
* Shiyūjima (雌雄島村) (1890-1956)
* Kami-Kasai (上笠居村) (1890-1956)
* Kaminishi (上西村) (1951-1956)
* Kawaoka (川岡村) (1890-1956)
* Kawahigashi (川東村) (1890-1955)
* Asano (浅野村) (1890-1955)
* Tahi (多肥村) (1890-1956)
* Ōta (太田村) (1890-1940)
* Ōno (大野村) (1890-1955)
* Danshi (檀紙村) (1890-1956)
* Ikenishi (池西村) (1890-1956)
* Higashihama (東浜村) (1890-1921)
* Busshōzan (仏生山町) (1898-1956)
* Yusa (由佐村) (1890-1956)

## Referències

* ↑ https://www.post.japanpost.jp/cgi-zip/zipcode.php?pref=37&city=1373621&cmp=1
* ↑ http://www.tt.rim.or.jp/~ishato/tiri/gun/g-sikoku.htm
* ↑ https://geoshape.ex.nii.ac.jp/city/resource/?%E9%A6%99%E5%B7%9D%E9%83%A1
# Florence-Roebling

Florence-Roebling és una concentració de població designada pel cens dels Estats Units a l'estat de Nova Jersey. Segons el cens del 2000 tenia 8.200 habitants.

## Demografia

Segons el cens del 2000, Florence-Roebling tenia 8.200 habitants, 3.220 habitatges, i 2.170 famílies. La densitat de població era de 1.432,6 habitants/km².
Dels 3.220 habitatges en un 33% hi vivien nens de menys de 18 anys, en un 47% hi vivien parelles casades, en un 15,1% dones solteres, i en un 32,6% no eren unitats familiars. En el 27,6% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,1.
Per edats la població es repartia de la següent manera: un 25,6% tenia menys de 18 anys, un 7,9% entre 18 i 24, un 31,6% entre 25 i 44, un 21,9% de 45 a 60 i un 12,9% 65 anys o més.
L'edat mediana era de 36 anys. Per cada 100 dones de 18 o més anys hi havia 85,1 homes.
La renda mediana per habitatge era de 51.192 $ i la renda mediana per família de 61.135 $. Els homes tenien una renda mediana de 42.985 $ mentre que les dones 30.493 $. La renda per capita de la població era de 22.074 $. Aproximadament el 5,7% de les famílies i el 7,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Florence-Roebling». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Florence-Roebling». American Fact Finder. Oficina del Cens dels Estats Units, 12-01-2010.
# Münchenwiler

Münchenwiler (en francès Villars-les-Moines) és un municipi del cantó de Berna (Suïssa), situat al districte de Laupen. Es tracta d'un municipi completament enclavat en territori del cantó de Friburg.
# Stop Whispering

"Stop Whispering" és un senzill de la banda britànica Radiohead que pertany a l'àlbum Pablo Honey i fou publicat l'any 1993.
La cançó fou composta en homenatge al grup Pixies, del qual tenen una influència important. És una de les cançons més velles que va compondre Radiohead, de fet, en aquell moment encara s'anomenaven On A Friday. El videoclip promocional fou dirigit per Jeffery Plansker.

## Llista de cançons

* "Stop Whispering (US version)" - 4:11
* "Creep (Acoustic)" - 4:19
* "Pop Is Dead" - 2:12
* "Inside My Head (Live)" - 2:58
La versió estatunidenca fou remesclada per Chris Sheldon incloent més instruments de corda i un tempo més lent que l'original.
# Hilarion Alféiev

Hilarion Alféiev, nascut Grigori Valérievitx Alféiev rus: Григо́рий Вале́риевич Алфе́ев (Moscou, 24 de juliol de 1966) és un teòleg ortodox i compositor rus. Des de 2002 és representant de l'Església Ortodoxa Russa a la Unió Europea, i des de 2003 n'és bisbe de Viena i Àustria. És doctor en filosofia per la Universitat d'Oxford i doctor en teologia per l'Institut de teologia ortodoxa Saint-Serge.
# Cal Prim (Verdú)

Cal Prim és una casa de Verdú (Urgell) inclosa a l'Inventari del Patrimoni Arquitectònic de Catalunya.

## Descripció

Casa pairal de grans dimensions en un dels carrers perpendiculars a la plaça Major de Verdú.
Consta d'una àmplia façana realitzada amb pedra tallada irregularment, fet que dona com a resultat una estereotomia força irregular. La façana s'organitza en tres plantes. A la planta baixa s'observa la presència de tres portes d'accés que probablement no existien totes al primer moment de construcció. La porta central és lleugerament més àmplia que les dues portes laterals. Són de perfil rectangular i cobertes amb llindes de pedra rectangulars sense cap mena de decoració. En la part central del primer pis d'aquesta casa hi ha un balcó central custodiat per una finestra a cada banda. La part més interessant d'aquesta casa es troba a la tercera planta on es troba una successió de set finestres resoltes amb arcs de mig punt que donen ritme a aquesta façana.

## Història

Cal Prim fou la casa on visqueren els avantpassats del general Prim. Entre altres personatges de renom nascuts en aquesta històrica família compten el senyor Bartomeu Prim i Gassol, nascut l'any 1745 (metge i catedràtic a la universitat de Cervera). Posteriorment, també hi van néixer mossèn Joan Prim i Gassol, el senyor Ramon Prim i Gassol i finalment el general Prim.

## Referències

* 1 2 3 «Cal Prim». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 gener 2017].
# Districtes de Luxemburg

Els tres districtes de Luxemburg són la divisió administrativa de més alt nivell del Gran Ducat de Luxemburg. Els districtes són alhora subdividits en cantons:
* Diekirch
** Diekirch
** Clervaux
** Redange
** Vianden
** Wiltz
* Grevenmacher
** Grevenmacher
** Echternach
** Remich
* Luxemburg
** Luxemburg
** Capellen
** Esch-sur-Alzette
** Mersch
Els cantons foren creats el 24 de febrer de 1843. El 1857, el districte de Mersch va ser creat sobre la base dels cantons de Mersch i Redange. No obstant, aquest quart districte va ser abolit el 1867, que els ajustaments realitzats 10 anys endarrere es van desfer.

## Referències

* ↑ (francès)/(alemany) «Mémorial A, 1843, No. 17» (PDF). Service central de législation. Arxivat de l'original el 2012-07-22. [Consulta: 11 agost 2006].
* ↑ (francès)/(alemany) «Mémorial A, 1857, No. 16» (PDF). Service central de législation. Arxivat de l'original el 2011-09-07. [Consulta: 11 agost 2006].
* ↑ (francès)/(alemany) «Mémorial A, 1867, No. 17» (PDF). Service central de législation. Arxivat de l'original el 2016-03-03. [Consulta: 11 agost 2006].

## Vegeu també

* ISO 3166-2:LU
# George Henry Camsell

George Henry Camsell (Durham, 27 de novembre de 1902 - 7 de març de 1966) fou un futbolista anglès dels anys 1920 i 1930. Després de jugar al Durham City de la seva ciutat natal, el 6 d'octubre de 1925 fitxà pel Middlesbrough per £500 lliures. En aquest club passà tota la seva vida professional fins al 1939, any en què es retirà. En total marcà 345 gols en 453 partits, entre ells 325 gols a la lliga.
Amb la selecció d'Anglaterra marcà 18 gols en 9 partits. És la ràtio de gols per partit més gran assolida per un futbolista a la selecció.
El 1998 fou escollit per la Football League a la llista de les 100 llegendes del futbol anglès.

## Referències

* ↑ «Football Legends list in full». BBC Sport, 05-08-1998.

## Enllaços externs

* Perfil a www.englandfc.com Arxivat 2006-11-13 a Wayback Machine.
* Perfil a www.englandstats.com